Resusci Anne

Resusci Anne, også kjent som Rescue Anne og «Annedukken», er en treningsdukke for hjerte-lunge-redning (tidligere ofte omtalt som munn-til-munn-metoden) utviklet av Laerdal Medical i Stavanger. Dukken ble første gang lansert i 1960, og ansiktet var da modellert av billedhuggeren Emma Matthiasen. Dukken har siden blitt videreutviklet mange ganger og finnes i dag i flere ulike varianter, fra den helt enkle til teknisk avanserte utgaver.

Treningsdukken har normal menneskestørrelse og bærer utseendet til en ung kvinne. Ansiktet er formet etter avtrykk av dødsmasken til en ukjent pike funnet livløs i elven Seinen i Paris på slutten av 1800-tallet.

Referanser 

Medisin
Norske oppfinnelser